As rocas silicias son feitas por dos minerals sobretot: o quarz y a cristobalita y/o tridimita, no bien definitas y que constituyen o que petrograficament se conoix como opalo. Encara que a mineralochía d'as rocas silexiticas ye simple, o solo constituyent que ye o quarz, a organización cristalografica que tien ye a-saber-lo de complexa, d'una forma que se'n puede diferenciar grant numero de formas bien distinguibles en o microscopio petrografico. Estas formas diferents amaneixen en condicions quimicas prou precisas, y tot ixo tien importancia como indicadors.